Noticia reclamationis seu vuirpitionis apuld Matisconum, sub die mercoris, in mense aprili, XV kalendas magii, in mallo publico, hubi resedit domnus comes Leotaldus et domnus episcopus Maymbodus, necnon et abbati Erveus, et Emardus, Ado videlicet et Hubertus prepositus, cum ceteris nobilissimis resedentibus clericis et laicis, Elgaudum, Aquinum, Rotbertum, Ratherium, Nardoinum, Teodulfum, Henrycum, vel aliis plures, quorum nominare longum est, in eorum presentiam venerunt duas feminas sorores, quarum una vocatur Agi, altera Ettela; proclamaverunt se de domnum Æmardum abbatem vel actoribus sancti Petri Cluniensi, quod rebus illorum in pago Matisconense, in villa Davagiaco, quod est medietas de unam ecclesiam, et in Vergeson atque in Jalnant, ipsi auctores sancti Petri contendunt illis injuste. Advocatus sancti Petri prudenter respondit quod Adalardus, clericus, frater illorum, incartavit ipsas res sancti Petri, et plus legibus debent esse ipsas res sancti Petri quam illis reddere; et ostenderunt ibi cartas legales, de manu ejus. Ipsas vero feminas, ut audierunt et viderunt directum sancti Petri et actoribus ejus, vuirpiverunt ipsas res contra eos, his presentibus: S. domni Leotaldi comitis. S. Rotberti. S. Humberti. S. Ratherii. S. Gontioni. S. Vualterii vicecomitis. S. Algaudi. S. Oydelardi. S. Teodoni. S. Aquini. S. Ingelardi. S. Romestagni. S. Hugoni. Data per manu Berardi, sub die sabbati, XII kalendas magii, anno XIII regnante Hludovici regis.